ลูกข้างรายเดือนและลูกจ้างรายวันต่างกันอย่างไร
ลูกจ้างรายเดือน กับ ลูกจ้างรายวัน
ในลักษณะของการจ้างแรงงานนั้น หลายคนคงคุ้นเคยกับคำว่า “ลูกจ้างรายเดือน” ซึ่งคนส่วนมากมักจะนึกถึงพนักงานที่ทำงานอยู่ในสำนักงานต่าง ๆ ส่วน “ลูกจ้างรายวัน” คนส่วนมากก็มักจะนึกถึงผู้ใช้แรงงานแบกหามตามสถานที่ต่าง ๆ แต่ความเข้าใจของคนทั่วไปกับสิ่งที่เขียนไว้ในกฎหมายจะเหมือนกันหรือไม่?

แท้จริงแล้วในกฎหมายแรงงานมิได้นิยามคำว่า “ลูกจ้างรายเดือน” หรือ “ลูกจ้างรายวัน” แยกไว้ต่างหาก คงมีแต่เพียงนิยามของคำว่า “ลูกจ้าง” ตามที่ผู้เขียนได้ให้ความหมายไว้ตอนต้นเท่านั้น ทั้งนี้เนื่องจากในสายตาของกฎหมายแล้ว ทั้งลูกจ้างรายเดือนและลูกจ้างรายวันต่างก็เป็น “ลูกจ้างของนายจ้าง” ทั้งสิ้น จึงไม่มีเหตุอันใดที่จะทำให้กฎหมายต้องเลือกคุ้มครองลูกจ้างรายเดือนหรือลูกจ้างรายวันให้ต่างกันนั่นเอง

ความแตกต่างลูกจ้างรายเดือนลูกจ้างรายวัน
ลูกจ้างรายเดือนกับลูกจ้างรายวันต่างกันอย่างไร
คำตอบก็คือต่างกันในเรื่องของ “วิธีการคำนวณค่าจ้าง”
แน่นอนว่าหากเป็นลูกจ้างรายวันนั้นแสดงว่าการคำนวณค่าจ้างที่นายจ้างให้แก่ลูกจ้างก็ถูกคิดคำนวณเป็นอัตรารายวันตามที่ลูกจ้างตกลงทำงานให้นายจ้าง แต่หากเป็นลูกจ้างรายเดือนนั้น นายจ้างก็จ่ายค่าจ้างให้แก่ลูกจ้างใน “อัตราเหมา” ของทุก ๆ เดือน โดยมิได้คำนึงว่าในหนึ่งเดือนลูกจ้างจะทำงานทั้งหมดกี่วัน ดังนั้น ไม่ว่าเดือนนั้นจะมี 28, 29, 30 หรือ 31 วัน นายจ้างก็ยังคงต้องจ่ายค่าจ้างให้ลูกจ้างในอัตราเท่ากันทุกเดือนนั่นเอง

ข้อแตกต่างอีกประการหนึ่งก็คือ การคำนวณค่าจ้างในวันหยุดประจำสัปดาห์ ซึ่งหากเป็นลูกจ้างรายเดือนนั้นกฎหมายบังคับให้นายจ้างต้องจ่ายค่าจ้างในวันหยุดประจำสัปดาห์ให้แก่ลูกจ้างด้วย (มาตรา 56) นั่นหมายถึงค่าจ้างในอัตราเหมาที่นายจ้างจ่ายให้แก่ลูกจ้างรายเดือนนั้นได้คำนวณรวมเอาวันหยุดประจำสัปดาห์ของลูกจ้างเข้าเป็นฐานแห่งการคำนวณไว้แล้ว แต่หากเป็นลูกจ้างรายวันแล้ว เมื่อไม่ได้ทำงานให้นายจ้างในวันหยุดประจำสัปดาห์ นายจ้างก็ไม่ต้องจ่ายค่าจ้างในส่วนนี้
ต่างที่วิธีการคำนวนค่าจ้าง  โดยลูกจ้างรายวัน นายจ้างจะคำนวณค่าจ้างเป็นอัตรารายวันตามที่ลูกจ้างตกลงทำงานและจำนวนวันที่ทำงานจริง ส่วนลูกจ้างรายเดือน นายจ้างจะจ่ายค่าจ้างในอัตราเหมา ของทุก เดือน โดยมิได้คำนึงว่าในหนึ่งเดือนลูกจ้างจะทำงานทั้งหมดกี่วัน ติดวันหยุดหรือไม่
45.กฎหมายจ้างแรงงาน